Genre: Instruction

Dan potem <p/> Skoraj nobeno praznično rajanje ne mine brez posledic. Da bi jih čim lažje prestali, vam ponujamo nekaj koristnih nasvetov za " dan potem ". <p/> Burnim zabavam običajno sledi dan počitka in nabiranja energije. Okrevanje od divje noči bo hitrejše, če boste dan začeli s svežim sadjem in izdatno količino čaja ali sveže stisnjenega pomarančnega soka. Tako boste poskrbeli za ustrezno hidracijo in vnos vitaminov. Priporočljiv je tudi obisk savne, kjer se bo vaše telo spočilo in prečistilo. <p/> Tradicija pravi, da se dan po bučni zabavi prileže jed iz kislega zelja, saj je le to bogato z vitaminom C. Če niste najbolj navdušeni nad kuhanjem, lahko pogrejete že pripravljeno joto, sarmo ali druge krepčilne enolončnice. Vsekakor pa si privoščite dovolj počitka za nove praznične podvige.